
umquam enimvero futurum putavis- 
sem y Vir Eminentissime y ut quae habita 
jampridem abs me oratio est y cum studia 
sollemniter in Lyceo nostro instauraren- 
tur y e scriniis , in quibus inter alias 

c)iartula$ meas (idhuc latuerat, edu- 
cenda mihi nunc esset, atque in lucem 
emittenda . Vt enim dicere praeteream , 
quod iis caret omnibus cum latini ser- 
monis, tum eloquentiae ornamentis , qui- 
bus splendescere oporteret, uti et argu- 
mento, quo de agit , et loco, quo pro- 
, lata fuit , digna esset , eam amisit , quam 
tunc habuit unicam, quum primum au- 
dita est , laudem nescio cujus novitatis. 
Nemo enim ex auditoribus erat , cui lo- 
ci illi , elegantes , ita vivam, ac nobiles, 
ex Montii autographis, quae asservo, 
excerpti, atque in meam inducti oratio- 
nem innotescerent , quos certe quidem non 
injucundum ipsis, immo vero pergratum , 

‘ quemadmodum vel inter recitandum per- 
spexi, accidit cognovisse . Hi porro abs 
me una cum integris, quibus inserti 

spatio fuerunt , cum pro re nata alios 
rarissimi illius ingenii foetus nondum o~ 
vulgatos prodidissem. Quare nihil plane 
erat , cur eam modo orationem ederem , 
quae et nulla suimet ipsius praestantia 
commendaretur , et quibus ornabatur lu- 
minibus, cum palam jam omnibus facta 
essent, eadem a se primum ob oculos 
poni minus vere affirmaret. Omnem igi- 
tur de ea edenda cogitationem , si qua 
unquam succurrisset , prorsus abjicien- 
dam sentiebam. At sensere aliter non 
pauci, quorum vereri judicium consue- 
vi ; qui peropportune factum iri asseve- 
rant , si Montianis , quae in unum col- 
legi , commentariis , quasi libro frontem, ^ 
ac legentibus monitum , meam hancce 
praeponerem orationem. Quin immo auc- 

tores mihi insuper ' erant, ut earhdem'’ 
Tibi, V. E., offerrem, et consecrarem.' 
Ad quemnam enim potiori illa jure per- 
tinere posse , quam ad eum , ajebant , 
qui et Lycei summus est Praeses', et uti' 
scriberetur jussit, et cum recitaretur , 
aures praebuit benignissimas?" Tu prae- 
terea me semper incredibili humanitate j 
magnisque es beneficiis prosequutus ; ut 
aliquod Tibi abs me grati animi testi- 
monium publice debeat exhiberi. Sic illi 
nimirum non semel , sed pluries ; quo- 
rum equidem et consiliis , et hortationi- 
bus id mihi suaderi libenter , ut vere 
'fatear, sum passus, omnemque illum, 
qui caeteroquin magnus in mente inse- 
derat , inanitatis, atque intempestivitatis 
timorem abjeci; Teque summa, qua par 
est, animi demissione rogare audeo, uti. 

quantumvis exiguam, tuaeque dignitati, 
ac virtuti longe imparem , hanc minime 
dedigneris observantiae erga Te meae, 
memorisque tuorum in me meritorum 
voluntatis significationem excipere. Quod 
sane uti praestes , haud pluribus mihi 
rogatu opus esse intelligo; quin enim 
sis praestiturus, non dubito, Deurri po- 
tius optimum maximum rogo , ut diu 
Te incolumem servet et hycei bono , et 
tuo , 

Cum de amore sapientiae, qua prae- 
stantius nihil, nihil optabilius excogi- 
tari potest , ad juventutis sive utilita- 
tem , sive jucunditatem etiam aliquam 
hodierno die studia auspicaturus verba 
facere decrevissem, illud mihi fateor ac- 
cidisse, quod facile erat exspectandum, 
ut in summa rerum, quae undique animo 
occurrebant, dicendarum copia, ac ma- 
gnitudine quid potissimum afferrem, seu 
potius , quando cuncta brevi temporis 
spatio complecti non licebat, quid prae- 
termitterem , diu multumque dubita- 
verim , Nullis nimirum circumscripta 
finibus divinarum, humanarumque re- 
rum , quae nosci possunt , amplitudo ; 
incredibilis deinde multiplicium disci- 
plinarum atque artium optimarum tum 

animis, tum corporibus opitulandis uti- 
litas ; politioris praeterea humanitatis 
in utroque scribendi genere amoenitas 
mihi obversabantur, de quibus non mi- 
nus copiose atque abundanter, quam ad 
locum et ad tempus accommodate dice-. 
rem. Cum vero ad litterarum historiam, 
atque ad ingeniorum veluti fastos men- 
tem converterem , quaeque variis aeta- 
tibus, variis(juft regionibus fuerit doc- 
trinarum conditio, qui progressus, quae 
vices; tum quae earum ^omnium addi- 
scendarum ratio, qui pro iis exantlati 
a summis viris labores, qui ex iis fruc- 
tus bonoresque percepti, memoria cum 
repeterem, uberrimam enimvero ex bis 
quoque fontibus, ac prope infinitam in- 
telligebam mihi suppetere materiem, qua 
juvenum animos ad assequendae sapien- 
tiae cupiditatem magis ac magis inflam- 
marem . Quare inopem, ut in prover- 
bio est , me copia faciebat . Interea 
dum anceps animo iucertnsque haere- 
bam, illa tandem omnem mihi abstulit 

liaesitationem cogitatio, satius me vide- 
licet atque opportunius facturum , si 
non paucorum ex nostris et veterum , 
et recentium Doctorum in sollemni hu- 
jusmodi studiorum instauratione exem- 
plum imitatus , potiusquam de sapien- 
tia ipsa , quam et rebus cunctis ante- 
ponendam , et omni adipiscendam stu- 
dio sentit unusquisque, de viro sapien- 
te dixero , qui eam apprime fuit , ac 
fere quantum homini licet assecutus ; 
caque dixero, quae minus fortasse no- 
ta, certe non intempestiva , grata e- 
tiam futura sint. Non ego vos diutius, 
de quo sim dicturus, exspectantes mo-' 
raboi' . Scilicet qui et disciplinas pro- 
pe omnes arripuit, deque plurimis vel 
scripsit ipse, vcl quae alii scriberent, 
suppeditavit , tum in omni historia si- 
ve sacra , sive profana , atque in eru- 
ditione plane universa , supra quam 
credi possit , versatus est , excjuisitam- 
que, et cum paucis communem, in 
latino praesertim sermone , elegantiam 

praesetnlit; qnem nonnulli ex vobis. 
Collegae praestantissimi , et viventem 
suspexistis, et docentem excepistis, sin- 
guli jucundissima quasi veneratione re- 
colitis (habet enim, ut ait Cicero, ve- 
nerationem justam quidquid excellit) 
rarissimum patriae ornamentum ac lu- 
men in memoriam ego vestram Caje- 
tanum Montium revocabo . Cujus qui- 
dem maximi viri non solum quam la- 
te omnigena doctrina patuerit, osten- 
dam , sed etiam ex iis , quae praecla- 
ris de rebus coram spectatissimis audi- 
toribus perquam scite ingenioseque dis- 
seruit, afferam nonnulla, atque ubi 
res postulaverit, et commode ceciderit, 
ipsiusmet verbis afferam , ut vobis , 
Adolescentes lectissimi, non tam me de 
illo dicentem , quam eumdem ipsum 
loquentem audire videamini. Quaprop- 
ter si quid vel utilitatis hodie, vel ju- 
cunditatis perceperitis, id mihi neuti- 
quam , sed uni Montiu laudi verten- 
dum esse cum vos facile intelligctis , 

tum sponte ego , ac libenter profite- 
bor . 

Quandoquidem de Cajetano Mon- 
tio omnium primus Franciscus Tognet- 
tus vir excultissimus , ac civium glo- 
riae suis, alienisque litteris propagan- 
dae in dies magis studiosus , tum vero 
sodalis noster eximius, idemque Mon- 
tii et auditor suos inter aequales prae- 
stans acceptusque, et in botauice tra- 
denda successor meritiRsimus Aloisius 
llodatus jarapridem magna , ac praecla- 
ra, quod vestrum neminem latere arbi- 
tror. in vulgus emiserunt, vix ego quid- 
quam, aut ne vix quidem eorum, quae 
sunt accurate ab illis , eleganterque per- 
scripta, commemorabo. Igitur quod il- 
le ingenium nactus acerrimum fuerit , 
quam incredibili praestiterit memoriae 
vi , quam mature liberal iterque a lo- 
sepho patre, doctissimo viro , fuerit ad 
scientiam institutus ; quae vel a prima 
aetatula admirabilia praebuerit studii , 
sollertiaeque specimina; quauta deinde 

cum laude legitimos doctrinae titulos 
retulerit ; quam sapienter inLyceo pliU 
losophiam , in Horto plantarum medi- 
carum botanicen , io Instituto Marsi- 
liano historiam naturalem tradiderit , 
ne leviter quidem attingam, lajm *quid 
ego hic pluribus persequar, qUae ille 
vel de suo prompta , vel de aliorum 
penu edidit, et Petri Crescentii, cu- 
jus et vitam publicavit, de agricultura 
tractatum, et lacobi Zanonii rariorum 
stirpium historiam , quam ex italica 
latinam fecit, auxit , quamplurimis ta- 
bulis instruxit ? quid Indices botani- 
cos , et materiae medicae commendem 
a patre primum digestos, evulgatosque, 
a se deinde perpolitos, atque amplia- 
tos, inque lucem iterum emissos, qui- 
bus Horti publici Bononiensis attexuit 
historiam, summorum, qui in ejus 
curatione floruerunt , virorum merita 
luculentissimis laudibus prosequutus ? 
quid illa enumerem, quae ipsomet auc- 
tore de variis animantibus > deque novis 

plantarum., herbarutnque speciebus , 
tum vero potissimum de antiquo Bo- 
noniensi aquaeductu, ejusque exstruen- 
di caussa a Fraucisco Maria Zanotto 
in suis elegantissimis , totoque orbe 
clarissimis commentariis prodita sunt? 
De quo sane aquaeductu dum ea con- 
sidero , quae Montius exquisitissima 
Romanarum rerum cognitione protu- 
lit , non possum , quin ejus hoc loco 
memorem singularem, ac prorsus iu- 
credibilem eruditionem universae anti- 
quitatis : quam quidem non in iis mo- 
do rebus, in quas data opera incubuis- 
set, patefaciebat, verum in iis etiam, 
quas casus , atque inopina occasio ob- 
tulisset . Rem narrabo , quae me prae- 
sente cum accidit , obstupui ; obstu- 
pescere non desino , cum reminiscor . 
Invitaverat Montium Florianus Mal ve- 
tius in museum, cui praeerat, vete- 
rum monumentorum , explanationem 
nescio quam de iisdem sciscitatus: ma- 
^pus nempe archaeologus Montium de 

aiiii(|uitatibus consulebat. Erat forte 
j rae. inanibus numisma Regis Aegypti 
l’tolemaei Evergetis , quod caput lovis 
balba promissa in parte adversa pro- 
fert : cum alter ex iis, qui aderant, 
Montio numisma porrigens , en tibi , 
inquit , Ptolemaeum . Ptolemaei uti- 
que , ait ille, numisma, non caput; 
neque enim Ptolemaei barbam promit- 
tebant . Tum qui fuerit barbae modo 
tondendae , modo colendae usus , quo- 
ve tempore, tjuibusve de caussis al- 
teruter vel invaluerit, vel obsoleverit 
non apud Aegyptios solum , sed et 
apud Hebraeos, Graecos, Etruscos, Ro- 
manos, caeteras gentes omnes , sic pro 
re nata exposuit , ut quae de eo ar- 
gumenti genere ab Hotomanno scripta 
sunt, et legisse se, et memoriae man- 
dasse videretur. Disce nimirum ab un- 
gue , ut ajunt, leonem. Quid mirum 
si inscriptio illa gemina, quae dum 
aedium mensae publicae pign»^raticiae 
fundamenta jacerentur, inventa fuit. 

ab eo sic illustrata est, ut neque' Fa- 
brettus, neque MafFeius, neque Mor- 
cellus ipse illugtrare doctius potuisset? 
Quid item mirum, si de putei sacri 
peristoinio, quod ad Macaretolum agri- 
colae, dum altius terram foderent, de- 
texerunt, eas et ipse non secus atque 
Paciaudus , Trombellius , Montefanus , 
Biancanus commentationes exaravit , 
quas cum Zanottus commemorasset , mi- 
ro illo suo scribendi lepore, haec tanta,' 
inquit, tantorum hominum studia cum 
fuerint , nullum credo puteum post 
homines natos fuisse clariorem ? Sex- 
centa afferre bis similia possem , in 
quibus singularis, ac prope unica Mon- 
tii eluxit eruditio . Cardinalis amplis- 
simus Ignatius Boncompagnius et litte- 
ratus ipse excellens, et litteratorum 
fautor munificentissimus, statis diebus, 
quoadusque provinciam nostram admi- 
nistravit , qui erant in civitate viri om- 
nium doctissimi, eos apud se excipiebat 
de rebus doctis modo ex tempore , modo 

de scripto disputaturos . Quis dubi- 
tet in bis fuisse Montium, in quibus 
immo crediderim principem locum ob- 
tinuisse? Aulum Gellium legebant vi- 
.ri illi eruditissimi, in eiimque observa- 
tiones, et notationes quisque suas vel 
inter legendum subjiciebant, vel com- 
mentario pro opportunitate recitaturi 
consignabant . In scriniis meis exstant 
Montii iis in conventibus nonnulli ha- 
biti Sermones , quorum altero Demo- 
sthenem, contra quam Gellius retulerat, 
ab omni sive levitatis, sive turpitudinis 
nota vindicavit, altero Gellium minus 
proprie de lege Porcia loquutum depre- 
hendit, quod minime Sigonius, Heinec- 
cius, viri alii clarissimi animadvertentes 
in errorem inducti sunt . Quam multa 
ille Sermonibus aliis de ipsius legis Por- 
ciae initiis, et caussis, qua quidem le- 
ge sancitum, ne Romani cives, nisi for- 
tasse hostilis animi in patriam convicti, 
virgis caederentur, multoque minus 
supplicio extremo afficerentur j quam. 

multa legis Poeteliae, quae humi» 
liorum hominum securitati prospexit, 
divitum cupiditati modum imposuit, 
origine , vi , omnique ratione , atque 
effectibus, deque fraudibus, quibus in- 
firmari , et perfringi consuevit ; quam 
multa de lege xii Tabularum in obae- 
ratos, an eos unquam neci tradere, im> 
mo vero eorum corpora, si pltires cre- 
ditores essent, quasi ad ludibrium dis- 
secare licuerit , disputavit ! Atque ita 
disputavit, ut quum et quidquid ab an- 
tiquis , recentibusque scriptoribus tra- 
ditum esset, apprime teneret, et nova 
ipse sua modo explicando, modo refu- 
tando proferret, non ad alia unquam 
studia adjunxisse animum , sed prope 
ad unam juris scientiam toto vitae cur- 
su diceres operam posuisse . Atqui id- 
ipsum de omni cura sacra , tum civili 
historia dfceres , cumulatissimam u- 
triusque cognitionem in Montio admi- 
ratus . Postulaverat ab eo Boncompa- 
gnius, ut de legationibus a ludaeorum 

gente petendae amicitiae caussa , Ro« 
mam missis , quae in Macliabaeorum 
libris memorantur, quomodo ad Ro- 
manae historiae tempora referri pos- 
sint, declararet. Ille autem sic decla- 
ravit , ut non modo utriusque gentis 
historiam a graecis, latinisque, nedum 
a sacris scriptoribus, funditus percep- 
tam , sed etiam chronologiatn ita se 
callere ostenderit , ut eum Sermonem 
si legeris, vel Vsserium , vel Petavium 
scripsisse judicaveris. Quid vero si quae, 
quantaque ad patriam illustrandam fue- 
rit ubique expiscatus, diligenter colle- 
gerit, scripto tradiderit, cum aliis 
communicaverit, attenderis? Tantum 
videlicet , uti ait Zanottus , in patriae 
suae monumentis studium posuerat, iit 
nemo illo esset ad quaelibet explican- 
da paratior. Difficile dictu est, quam- 
diu , quantoque opere in id contende- . 
rit, atque insudaverit. Cum florente, 
tum procedente aetate vix ullum prae- 
terire diem sinebat, quin ad publicum 

tabularium se conferret , codices 'illos 
ut ut veteribus saepenumero inscriptos 
characteribus, quorum utique erat p«s- 
ritissimus, perscrutaturus. Extrema au- 
tem senectute cum illi per valetudi- 
nem non liceret quotidie, contineri 
tamen non poterat , quin identidem 
locum sibi ab ipsa adolescentia jucun- 
dissimum repeteret . Id quod testatus 
mihi non semel est vir omni laude di- 
gnus, palaeographiae magister, atque 
alter ex ejus tabularii praefectis, An- 
tonius Ciustius . Is enim cum multa , 
eaque admirabilia mihi de Montio , 
quem nihil omnino ne minimarum qui- 
dem rerum fugiebat , saepius enarra- 
vit , tum hoc aperuit , quod vix cre- 
dam, ajebat ille, testis ipse mihi. La- 
boraverat ad dies plures Ciustius fru- 
stra documentum de litigioso quodam 
praediolo quaerens, cujus haud satia 
noti erant fines, e quorum tamen no- 
titia litis victoria pendebat. Adest (in- 
quit mihi Ciustius) ex inopinato senex 

optimus: quid quaeram, interrogat j ut 
primum cognoscit, pluteum designat, 
capsulam nominat , atFerri jubet : una 
vel altera pervoluta pagina , digito id 
extemplo commonstrat , ad quod in- 
veniendum plurimum ipse operae, tem- 
porisque perdideram. Scilicet, Audito- 
res, quidquid non ad urbem modo, ejus- 
que varias variis aetatibus pomoerii pro- 
lationes sed ad territorium etiam no- 
strum , ejusque locorum , fundorumque 
ipsorum nomina, terminos, vicinitates 
pertineret , perspecta habuit atque ex- 
plorata ad unum omnia . lam de viis 
militaribus, Romanorum temporibus per 
agrum Bononiensem ductis. Sermonem 
exaravit Paschalis Araatii sententiae ad- 
versatus , qui in suo de Annibalis per 
Apemninum transitu commentario pri- 
sca illa aetate viam , quae a Bononia 
per Apeuninum in Etruriam commean- 
tibus aditum praeberet , ullam fuisse 
negaverat ; cujus quidem viae antiqui- 
tatem cum luculentissimis scriptorum 

veternm testimoniis, tum conjecturis 
firmissimis partim a locorum appella» 
tione , partim ab historia deductis a» 
pertissime adseruit . Fuit nempe Ser- 
mo hicce 'specimen veluti quoddam 
operis , quod ille , uti ad Boncompa- 
gnium scripsit, de patriae antiquitati- 
bus lucubrandum susceperat. „ Propo- 
situm mihi fuit olim (Sermonem quip- 
pe sic ille suum exorsus est) cum re- 
laxandi animi caussa subsecivis horis 
veterum scriptorum, in primisque hi- 
storicorum monumenta perlegerem, lo- 
cos omnes notare , in quibus aliquid 
exstaret, quod ad patriae nostrae ori- 
gines, et antiquitates illustrandas quo- 
quo modo conducere posse videretur: 
fore tempus aliquando sperans, ut paul- 
lo acriori studio adhibito in iis decla- 
randis, atque evolvendis, quae obscu- 
riora , ac difHciliora identidem occur- 
rissent, perpensisque , et simul collec- 
tis, quae viri doctissimi iisdem de re- 
bus antea litteris mandassent, syntagma 

aliqaod meis civihas non injucundum, 
neque omnis omnino utilitatis expers 
possem conficere Vtinara vero con- 
fecisset ! Vtinam illud saltem esset ex- 
sequiitus, quod eidem subjecit Boucom- 
pagnio ! „ Labente scilicet in dies ae- 
tate , vix ulla spe reliqua operis ad 
. normam pristinae destinationis perfi- 
ciundi , ne plurimae notationes haud 
levis , ut existimabam , momenti , in 
quibas cogendis diu elaboraveram , a 
memet ipso , nedum ab aliis derelic- 
tae, oblivione demum perpetua obrue-> 
rentur, novissime id consilii cepi, ut ex 
meis adversariis, et schedis , in quibus 
confusae, ac disjectae exstabant, data 
opportunitate eas eruerem, ac certa 
in capita ordine digererem , materiem 
Iit illi, et quasi silvam haberent pa- 
ratam , quibus posthac iisdem in ar- 
gumentis versari placuisset,,. Sedenim 
ut ut ne id quidem confecerit , solatio 
tamen hac in jactura aliquo fuerit , 
quod viris praestantissimis scripta ipse 

sua, nihil propriae cupidus laudis , sed 
publicae studiosus utilitatis, volens li- 
bensque tradiderit, quibus illi scientis- 
sime usi patriam mirifice illustrave- 
runt . Quid est quod reticeam Maurum 
Sartium , Maurum Fattorinium , loan- 
nem Eiephantutium , Ludovicum Sa- 
violium , loan. Baptistam Mellonium , 
qui nimirum tot tantaque a Montio 
praesidia cum accepissent, gratissimo 
animi sensu unde acceperint , palam 
publiceque confessi sunt. Confessus ve- 
ro in primis est loan. Ludovicus Bian- 
coniiis , qui pleraque eorum, quibus 
A. Cornelium Celsum Augusti aetate 
floruisse Tiraboschio , atque universo 
Eruditorum coetui probavit, percepis- 
se se a Montio cum retulisset. Mon- 
tium aptissima , eademque perhonori- 
fica appellatione inexhaustum eruditio- 
nis fontem pronunciavit . Quam vere 
autem pronunciaverit , testari adhuc 
non pauci abunde possunt , quos inter 
unum nominasse placuerit , qui mihi 

instar sit omnium non tam ]>ropter 
singularem ejus in me benignitatem , 
quam propter gratissimam patrui sui 
de me , supra quam dici possit , opti- 
me meriti recordationem, virum in- 
quam nobilissimum , Equitem Benefi- 
ciarium Georgianum Bavaricum, Anto- 
nium Malvetium Marchionem, qui Mon- 
tium quavis de re disserentem num- 
quam audivisse se asseverat, quin tan- 
tae illius eruditionis prope miraculo 
raperetur . Rapiebantur scilicet quot- 
quot vel semel cura eo fuerint collocu- 
ti . Au ab homine quidpiam, obtesta- 
batur Malvetius, quidpiam vel minu- 
tissimum quantumlibet , vel recondi- 
tum fueris percontatus, de quo ille 
statira non tibi satisfecisset non peni- 
tiorum modo rerum notitia uberrima , 
sed scriptorum etiam auctoritate , quo- 
rum loca ex tempore recitabat saepis- 
sime , paginas quoque ipsas enuncia- 
bat? Tanta nimirum ejus erat vis, ac 
firmitudo memoriae . Qua sane admi- 

miranda memoria , singularis quippe 
illius, ac prope divini ingenii admi- 
nistra, fiebat, ut tot, tamque diversis 
in rebus excelleret . Nam quem , ut 
dixi , jurisconsultum , archaeologum , 
historicum , chronologum , philologum 
omnino absolutissimum agnovisses , quo<* 
rum doctrinis veluti per otium animum 
adjecerat, quem putaveris disciplina- 
rum, quas profitebatur, naturalis nem- 
pe historiae, ac botanices, doctorem 
exstitisse ? talem nimirum , qualem cum 
scripta , quae supra memoravimus , in 
vulgus edita , tum undique ad illum 
audiendum confluentes discipuli per 
universam Italiam , immo vero Euro- 
pam celebraverunt . Cujus tamen ce- 
lebritatem nominis luculentius confir- 
mari haud posse existimaverim, quam 
eorum testimonio atque auctoritate vi- 
rorum utique gravissimorum, qui illi 
in utriusque disciplinae magisterio suc- 
cesseruut . Aloisium Rodatum scilicet 
primum appello, quem ab initio no- 

minavi^ tum Camillum Ranzanium , 
qui cum Lycei nostri Rectoris munere 
fungatur , hoc etiam nomine Montio 
dignissime successisse dicendus est, qui 
Marsiliano Instituto meruit praefuisse . 
Audax ne , atque imprudens fuerim , 
si talibus de Montii sapientia testibus 
inemet ipse testem adjunxero.? Fa- 
ciam equidem , neque erubescam ta- 
men , uni videlicet obsequutus veritati . 
Rem et ipse testabor, quae nescio, an 
cuipiam innotuerit : neque palam fa- 
cere dubitabo , quamquam laudem meo 
judicio maximam ex Montii ipsius ore 
acceptam sim prolaturus ; novimus e- 
nim quantum propter incredibilem e- 
jus modestiam, ac summam animi sim- 
plicitatem ab omni arrogantia , inani- 
qne jactatione abhorruerit . Sermo mi- 
hi olim cum Montio incidit de Lin- 
naeo ; nam et ipse prima aetate Mon- 
tium botauicen tradentem audiebam , 
eumdemque domum conveniebam iden- 
tidem . Paucis dicam : aperuit is mihi 

easdem in plantarum prope omnium, 
floribus observationes antea se fecisse, 
quam Linnaeus opus illud suum, quod 
ipsissimis iis observationibus innititur , 
protulisset: at feceram, ajebat ille, 
studii, et oblectamenti caussa, non ut 
novae doctrinae auctorem esse me aut 
vellera, aut possem . O sapientiam ad- 
mirabilem pari cum modestia conjunc- 
tam ! Quae quidem modestia cunctis 
in rebus semper enituit . Ejus vero 
argumentum praestitit Montius singula- 
re, ac forte inauditura, et novum, cum 
anno supra millesimum septingentesi- 
mo octogesimo septimo Petronius Tadoli- 
nius monetalis officinae scalptor nu- 
misma imaginem ejus referens, ipso pla- 
ne inscio, a se percussum ad eum de- 
tulit, rem uti perhonorificam, ita non 
injucundam illi futuram ratus; at con- 
tra id ubi Montius cognovit , quasi de 
injuria sibi facta vehementer conque- 
stus hominem praeter ingenitae man- 
suetudinis suae naturam repulit, ac 

numisma ad ejus pedes projectam ne’ 
aspicere quidem voluit : adeo a qua- 
cumque honoris significatione abhor- 
ruit . Numisma tamen sic hrevi domi 
forisque, longe minus oh artificium o- 
peris , quam ob celebritatem Montii , 
conquisitum est , >ut anno postero ite- 
rum opere novo percussum fuerit. Ve- 
rum enimvero praeter modestiam vir- 
tutes etiam reliquae omnes , quae vi- 
rum sapientem maxime decent, in Mon- 
tio eminuerunt , religio , pietas , inte- 
gritas morum, vitae innocentia, ani- 
mus a cupiditatibus Invictus, summum 
et perpetuum de universis sive civi- 
bus, sive exteris benemerendi studium. 
Id cum in omnibus ejus sive dictis , 
sive factis apparuit , tum in iis potis- 
simum Sermonibus eluxit, quos publi- 
ce adolescentes laurea exornaturus re- 
citavit. Sunt apud me ejusmodi Ser- 
mones bene multi, in quibus nescio 
an eruditionem magis doctrinamque 
admircris , quam quod dixi , virtutis 

ingerendae studium exardescens. Juve- 
rit ad exitum properante oratione exor- 
dium ex iis alterum, quo Sebastianum 
Canterzanum philosophiae doctorem re- 
nunciavit, in specimen reliquorum at- 
tulisse . „ Archytas Tarentinus vir cla- 
rus , et magnus , et in illa veteri Ita- 
liae Graecia , quam suis praeceptis Py- 
thagoras imbuerat , sapientiae laude 
excellens , cum de instituenda ad vir- 
tutem hominum vita sermonem ali- 
quando esset ingressus, in amplissimo 
conventu Graecorum , Italicorumque 
Procerum, cui et summus philosophus 
Plato , et Pontius Herennius clarissi- 
mus Samnitium dux praesentes ade- 
rant, orationem copiosam habuit, gra- 
vem, splendoris ac dignitatis plenam ... 
Deploravit enim calamitatem generis 
humani , quod mente , et ratione divi- 
nitus informatum, ad rerum supera- 
rum ac caelestium contemplationem , 
et cognitionem factum , eaque praedi- 
tum animi vi , quae corpori dominari 

deberet, et posset, sic tamen in ab- 
jectissimum servitium corporis praeceps 
rueret, ut qui tam praestanti dono 
sapienter uti nossent, pauci admodum 
reperirentur ; plerique vero volupta- 
tum illecebris capti , atque irretiti , et 
quasi vinculis quibusdam adstricti, vix 
aliquid possent nisi de quaerendis cor- 
poris bonis , nisi de insanissimis cupi- 
ditatibus explendis cogitare . Neque 
vero tanti mali aliam esse caussam , 
quam quod effraenatam illam insitam- 
que in omnibus voluptatis potiundae 
appetentiam, quam coercere ac repri- 
mere par esset, immodicis deliciis ale- 
rent, ac roborarent: quippe nullam 
capitaliorem pestem quam voluptatem 
a natura datam : hanc sapientiae ini- 
micam , hanc corruptricem morum , 
hanc vitiorum fomitem, hanc labem 
perniciemque virtutis ; neque omnem 
tantummodo attenuari ab ea , et ex- 
stingui honestatis , ac probitatis sen- 
sum, sed obtuudi etiam meutis aciem. 

illudque ipsum rationis lumen, quo 
ad veritatis cognitionem nitimur, cras- 
sis quasi tenebris misere offundi, et 
obscurari. Ex eo sequi, nihil esse tain 
exitiosum quam voluptatem , quae si 
luajor forte esset ac diuturnior , cae- 
lestis originis animum in terram pror- 
sus deprimeret, et altius demergeret, 
ipsumque hominem , divinae Mentis 
imaginem , ratione ac consilio spolia- 
tum brutis animalibus simillimum red- 
deret „ Quae cum retulisset Montius, 
multaque de Archytae laudibus subdi- 
disset, ad Canterzanum veniens „ Aspi- 
cite , ajebat , hunc luvenem , qui co- 
ram adest , quemque praeclara indo- 
les, liberalissimis exculta studiis, vo- 
bis commendat ; is documentum esse 
potest, quantum ad egregiam in stu- 
diis laudem assequendam valeat tem- 
perata quaedam, et aequabilis, et fru- 
galitatis legibus adstricta vitae institu- 
tio . Videte, ut in eo nihil elucet ni- 
si modestum , nisi compositum , nisi 

ad singularis cujusdam ingenuitatis , 
ac docilitatis speciem effictum . Se.d 
fuerint haec dona naturae : fuit illud 
certe virtutis , haec et alia multa na- 
turae dona ) ingenii acumen , mentis 
celeritatem , memoriae firmitudinem 
non. luxu, aut otio corrumpere, sed 
industria atque exercitatione ad labo- 
riosum illum , et arduum , quem sibi 
proposuerat, vitae cursum mature ac- 
cendere, et commovere,,. Is profecto, 
quem Montius praedicavit, et doctri- 
na, et virtute exstitit Canterzanus: ex- 
stitere autem alii quamplurirai iisdem 
ab eo insignibus, ornamentisque ho- 
nestati . Sed omnium est praedicatio- 
nem longe antegressus ipse Montius, 
quo in uno omnes plane enituerunt 
laudes, quas ille in aliis commenda- 
bat. O tantum virum. Adolescentes 
optimi, si novissetis! lam enim nunc 
ad vos sermonem ego extremam con- 
vertam ; o tantum, inquam, virum si 
novissetis! Cujus quidem vultus effi- 

giem in eju$ monumento aspicere, 
quoties libuerit , poteritis , quod in 
Lycei aedibus sodales , et cives 'ob in- 
signia merita exstruendum illi , erigen- 
dumque curaverunt , At illud velim 
prae oculis habeatis, monumenta ejus- 
modi non tam virtutis honorandae 
caussa extolli, quam ad incitamentum 
virtutis . Quapropter vos magnopere 
hortor , vos exoro , ut tam praecla- 
rum, tamque excellentem virum tota 
animi contentione aemulari studeatis . 
Netpie enim illum vobis omni ex par- 
te imitandum proponere ullo modo 
dubitem . Videte quam non dubitem . 
Affirmare imrao vero audeo futurum , 
ut providentissimus ipse Princeps , Pa- 
rensque publicus, auctor idem studio- 
rum optimorum , atque auspex virtu- 
tum omnium , Lycei nostri restitutor , 
et ampliator LEO XII. P. M. , si hu- 
jus diei lucem, 'atque hujus cele- 
britatem loci ( quod quidem animo 
lingere quidni liceat ? ) majestate au- 

gens sua praesens adesset, Montium 
idem ipse vobis proporteret, quem 
imitaremini . Verum meis utique ver- 


bis proponit is, qui et faustissima om- 
nes praesentia recreat . et auctoritate 
me sua dicentem confirmat , quique 
summa cum splendoris Lycei , tum e- 
molumenti juventutis cura, ac solli- 
citudine incensus, nobis omnibus vice 
sacra praeest Vir Eminentissimus Ca- 
ROLVS Oppizzonivs Cardinalis Archiepi- 
sCopus ; idemque non tam ad maxi- 
mam illius, de quo dixi, clarissimi 
viri gloriam, quam ad singularem, 
certissimamque vestrum omnium. Ju- 
venes egregii, utilitatem Montium tam- 
quam nobilissimum, omni-que imita- 
tionis dignissimum exemplar vobis meis, 
inquam, verbis etiam atque etiam pro- 
ponit, velieraenterque commendat. Id 
unum jam reliquum est , ut vos tan- 
ti viri insistentes vestigiis, justissimo 
omnium ' desiderio , praeceptaeque de 
vobis spei satisfaciatis . 

